Jula 1911,
35-godišnji diplomac Jejla i profesor otisnuo se iz svog kampa u prašumi
sa svojim timom.
Nakon što se popeo uz strmo brdo
i obrisao znoj sa čela,
opisao je šta je video pod sobom.
Iz gustog zelenila prašume video je kako se diže
neverovatan isprepleteni lavirint struktura
napravljenih od granita,
koje su predivno sklopljene.
Kod ovog projekta je neverovatno to
što je bio prvi kojeg je finansirala Nacionalna geografija
i našao se na naslovnici njihovog časopisa 1912.
Ovaj profesor koristio je najsavremeniju fotografsku opremu
da zabeleži mesto pronalaska,
čime je zauvek izmenio istraživanje.
Mesto je bilo Maču Pikču,
koga je otkrio i istražio Hiram Bingam.
Kada je video mesto, upitao se:
"Ovo je neverovatan san.
Šta to može da bude?"
Danas,
sto godina kasnije,
pozivam vas na neverovatno putovanje sa mnom,
37-godišnjim diplomkom Jejla i profesorkom.
(Klicanje)
I mi ćemo koristiti najsavremeniju tehnologiju
da obeležimo celu zemlju.
Ovaj san započeo je Hiram Bingam,
ali mi ga širimo na svet
i činimo arheološko istraživanje otvorenijim, inkluzivnijim
i na nivou koji ranije prosto nije bio moguć.
Zato sam tako uzbuđena
da danas sa vama podelim to
da ćemo početi sa platformom TED nagrade za 2016
u Južnoj Americi,
tačnije u Peruu.
(Aplauz)
Hvala vam.
Krenućemo sa nemogućim snom Hirama Bingama
i pretvorićemo ga u neverovatnu budućnost
koju možemo da delimo svi zajedno.
Peru nema samo Maču Pikču.
Ima neverovatan nakit,
poput onog kojeg možete ovde videti.
Ima neverovatnu grnčariju Moče koja prikazuje ljudske figure.
Ima Naska linije
i neverovatne tekstilne materijale.
Kao deo platforme TED nagrade,
bićemo u partnerstvu sa nekim sjajnim organizacijama,
pre svega DigitalGlobe, koji su najveći svetski dobavljač
komercijalnih satelitskih slika visoke rezolucije.
Oni će nam pomoći da sagradimo
ovu neverovatnu platformu koja se finansira iz donacija.
Možda ju je koristio neko od vas
nakon nesreće sa letom MH370 u potrazi za avionom.
Naravno, takođe će nam davati i satelitske snimke.
Nacionalna geografija će nam pomagati kroz obrazovanje i naravno istraživanje.
Takođe će nam obezbediti bogat sadržaj za platformu,
uključujući neke od slika iz arhive, poput onih na početku govora
i nešto od materijala iz dokumentaraca.
Već smo počeli da gradimo i planiramo platformu
i veoma sam uzbuđena.
Evo šta je kul.
Moj tim, koga vodi Čejs Čajlds,
već je počeo da istražuje neke od satelitskih snimaka.
Naravno, ovo što ovde vidite su podaci sa 0,3 metra.
Ovo je mesto koje se zove Čan Čan na severu Perua.
Datira iz 850. godine.
To je zaista neverovatan grad, ali hajde da se približimo.
Ovo je vrsta i kvalitet podataka kakve ćete moći da vidite.
Možete videti pojedinačne strukture, pojedinačne zgrade.
Već smo počeli da pronalazimo do sada nepoznata mesta.
Ono što već možemo da kažemo je da ćete kao deo platforme
svi pomoći da se otkriju hiljade do sada nepoznatih mesta,
poput ovog ovde
i ovog potencijalno velikog ovde.
Nažalost, takođe smo počeli da oktrivamo pljačkanje na velikom nivou na mestima,
poput onoga što vidite ovde.
Mnoga mesta u Peruu su ugrožena,
ali sjajno je to da će svi ovi podaci
biti podeljeni sa arheolozima na samim mestima istraživanja,
koji su zaduženi za njihovu zaštitu.
Tek sam došla iz Perua, gde sam se srela sa njihovim ministrom kulture
kao i predstavnicima Uneska.
Intenzivno ćemo sarađivati sa njima.
Samo da znate,
sajt će biti na engleskom i španskom,
što je apsolutno neophodno kako bismo se postarali
da ljudi u Peruu i širom Južne Amerike mogu da učestvuju.
Naš glavni saradnik i istraživač je gospodin kojeg vidite ovde,
dr Luis Haime Kastiljo,
profesor na Katoličkom univerzitetu.
Kao cenjeni peruanski arheolog i bivši zamenik ministra,
dr Kastiljo će nam pomagati da koordiniramo podacima i delimo ih
sa arheolozima tako da mogu da istražuju ova mesta iz prve ruke.
On takođe vodi ovaj neverovatni program za mapiranje putem dronova,
čije slike možete videti ovde i ovde iza mene.
Ovi podaci biće uključeni u platformu
i on će pomagati da se prikažu neka od novih mesta koje ćete pronaći.
Naš lokalni partner,
koji će nam pomagati sa obrazovanjem i povezivanjem
kao i komponentama očuvanja mesta,
je Inicijativa za održivo očuvanje,
koju vodi dr Lari Koben.
Neki od vas možda nisu svesni
da neke od najsiromašnijih zajednica sveta
postoje uz neke od najpoznatijih arheoloških mesta na svetu.
IOO funkcioniše
tako što pomaže da se osnaže ove zajednice,
naročito žene,
sa novim ekonomskim pristupima i obukama za poslove.
To im pomaže da se nauče kako da stvore predivne rukotvorine
koje onda prodaju turistima.
Ovo osnažuje žene da cene svoje kulturno nasleđe
i da ga prisvoje za sebe.
Imala sam priliku da provedem neko vreme sa 24 ove žene
na poznatom arheološkom mestu zvanom Pačakamak, tik pored Lime.
Ove žene bile su neverovatno nadahnjujuće
i neverovatno je to da će nam IOO pomoći da preobratimo zajednice
pored nekih od mesta za koje ćete nam pomoći da ih otkrijemo.
Peru je samo početak.
Proširivaćemo ovu platformu na svet,
ali već sam dobila na hiljade mejlova
od ljudi širom sveta, profesora, predavača, studenata
i drugih arheologa, koji sa uzbuđenjem žele da pomognu i učestvuju.
Zapravo, već nam predlažu neverovatna mesta za oktrivanje,
uključujući Atlantidu.
Ne znam da li ćemo tražiti Atlantidu,
ali nikad se ne zna.
Veoma sam uzbuđena da pokrenem ovu platformu.
Zvanično će biti pokrenuta do kraja godine.
Moram da kažem,
ako je ono što je moj tim već otkrio u proteklim nedeljama ikakva naznaka,
ono što će sve otkriti biće iznad svake mašte.
Držite se za svoje alpake.
Mnogo vam hvala.
(Aplauz)
Hvala vam.
(Aplauz)